smcproject/ml-wiki-sentences huggingface dataset:
കൈതച്ചക്ക ഇംഗ്ലീഷ് വിലാസം https://ml.wikipedia.org/wiki/Pineapple
ഉഷ്ണമേഖലാ സസ്യമായ കൈതയുടെ ഫലത്തെ കൈതച്ചക്ക എന്നു വിളിക്കുന്നു.
ശാസ്ത്രീയ നാമം: അനാനാസ്‌ കോമോസസ്‌ .
ജീവകം എ , ജീവകം ബി എന്നിവയുടെ നല്ല ഉറവിടമാണ്‌ കൈതച്ചക്ക.
കൂടാതെ ജീവകം സി , കാൽസ്യം , ഇരുമ്പ്‌ , മഗ്നീഷ്യം , പൊട്ടാസ്യം എന്നിവയും ഇതിൽ അടങ്ങിയിരിക്കുന്നു.
നീർവാർച്ചയുള്ള മണ്ണിൽ നന്നായി വളരുന്ന സസ്യമാണ് കൈത.
കേരളത്തിലെ മൂവാറ്റുപുഴ എന്നീ സ്ഥലങ്ങളിൽ കൈതച്ചക്ക വ്യാപകമായി കൃഷി ചെയ്യുകയും കയറ്റുമതി ചെയ്യുകയും ചെയ്യുന്നുണ്ട്.
ചില ഭാഗങ്ങളിൽ ഇത് കന്നാരചക്ക , അണ്ണാറച്ചക്ക, പുറുത്തി ചക്ക  എന്നിങ്ങനെ അറിയപ്പെടുന്നു.
തെക്കെ അമേരിക്കയിൽ നിന്നും നൂറ്റാണ്ടുകൾക്ക് മുമ്പ് കടൽ കടന്നുവന്ന പഴവർഗ്ഗമാണ് കൈതച്ചക്ക‌.
വൻവൃക്ഷങ്ങളിൽ പറ്റിപിടിച്ചു വളരുന്ന  സസ്യങ്ങൾ ഉൾപ്പെടുന്ന ബ്രൊമിലിയേസിയെ സസ്യകുടുംബത്തിലെ ഒരംഗമാണ്‌ ഈ ചെടി.
പൈൻ മരത്തിന്റെ കോണിനോട് സാദൃശ്യമുള്ള ആകൃതി കാരണമാണ്‌ ഇതിന്‌ പൈനാപ്പിൾ എന്ന പേരു സിദ്ധിച്ചത്.
കൈതച്ചെടിയുടെ അടീയിൽ നിന്നുണ്ടാവുന്ന മുളപ്പാണ് (കാനി) ആണ്‌ നടാൻ ഉപയോഗിക്കുന്നത്.
ചെടിയുടെ താഴത്തെ ഇല തണ്ടുമായി ചേരുന്ന ഭാഗത്താണ്‌ മുളപ്പുണ്ടാകുന്നത്.
കൈതച്ചക്കയുടെ കൂമ്പും, ചക്കയുടെ തണ്ടിൽ നിന്നുണ്ടാകുന്ന മുളപ്പും നടാനായി ഉപയോഗിക്കുന്നു.
നടാൻ പറ്റിയ കാലം മേയ് മുതൽ ജൂൺ വരെയാണ്‌.
തനിവിളയായും ഇടവിളയായും കൃഷി ചെയ്യാം.
വേനല്‌ക്കാലത്ത് രണ്ടാഴ്ച ഇടവിട്ടു നനച്ചാൽ ചക്കയുടെ വലിപ്പവും തൂക്കവും കൂടും.
ഇനങ്ങൾ മൗറീഷ്യസ് പൈനാപ്പിൾ കൃഷിയിടം
കേരളത്തിൽ ഏറ്റവും അധികം കൃഷിചെയ്യെപ്പെടുന്ന ഇനം മൗറീഷ്യസ് ആണ്.
താരതമ്യേന ചെറിയ ചക്കകളാണ് ഇവയ്ക്ക്.
മഞ്ഞ നിറമുള്ളതും ചുവപ്പു കലർന്ന മഞ്ഞ നിറമുള്ളതുമായ രണ്ട് വകഭേദങ്ങൾ കാണപ്പെടുന്നു.
കായ്ക്ക് ഒന്നര രണ്ട് കിലോഗ്രാം ഭാരമുണ്ടാകും.
നല്ല മധുരമുള്ളാ കാമ്പാണെങ്കിലും ചാറ് കുറവാണ്.
തൊലിയിലെ കണ്ണുകൾക്ക് ആഴം കൂടുതലായിരിക്കും.
മുള്ള് കൂടുതലുള്ള ഇനമാണിവ.
ക്യൂ
വാഴക്കുളത്ത് ഇവയ്ക്ക് കന്നാര എന്നാണു പേര്.
വലിയ കായ്കകളാണിവയ്ക്ക്.
കായ്ക്ക് പുറത്തുള്ള കണ്ണുകൾ അധികം ആഴത്തിലല്ല.
കായൊന്നിന് നാല് അഞ്ച് കിലോഗ്രാമോളം തൂക്കം കാണും.
ഇളം മഞ്ഞ നിറമുള്ള കായ്ക്ക് മധുരം കുറവാണ്.
പഴച്ചാറ് ധാരാളം ഉണ്ടാകും.
നട്ട് 0-24 മാസത്തിൽ വിളവെടുക്കാം.
രസം:	മധുരം
ഗുണം:	സ്നിഗ്ധം, ഗുരു
വീര്യം:	ശീതം
വിപാകം:	മധുരം ഔഷധയോഗ്യ ഭാഗം
ഫലം, ഇല ഔഷധ ഉപയോഗം
ദഹനം കൂട്ടുന്നതിനും ചുമയും തൊണ്ടരോഗങ്ങളും മാറ്റുന്നതിനും ഉപയോഗിച്ചു വരുന്നു.
അവലംബം ↑ അലങ്കാര വൃക്ഷങ്ങൾ- ജി.എസ്‌.
ഉണ്ണികൃഷ്ണൻ നായർ, കേരള ഭാഷാ ഇൻസ്റ്റിറ്റ്യൂട്ട്‌ ↑ {{ cite book }} : Cite has empty unknown parameter: | coauthors= ( help ) CS1 maint: extra punctuation ( link ) 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ഇതും കാണുക വാഴക്കുളം കൈതച്ചക്ക ചിത്രശാല കൈതച്ചക്കയുടെ  ചിത്രങ്ങൾ കൈതച്ചക്ക വാഹനത്തിൽ കൈതച്ചക്ക മുറിച്ചത് കൈതച്ചക്ക കൈതച്ചക്ക പാകമാകുന്നതിന് മുൻപ് കൈത കൈതച്ചക്ക കൈതച്ചക്ക കൈതച്ചക്ക തോട്ടം വാഴക്കുളം ചന്തയിൽ നിന്നുള്ള ദൃശ്യം കൈതച്ചക്കയുടെ വളർച്ചയുടെ ഒരു ഘട്ടം പഴുക്കാത്ത കൈതച്ചക്ക റബ്ബറിന്‌ ഇടവിളയായി കൈത കൈതച്ചക്ക നെടുകെ ഛേദിച്ചത് പഴുത്ത കൈതച്ചക്ക പൈനാപ്പിൾ വളർച്ചാ ഘട്ടത്തിൽ പൈനാപ്പിൾ കറി
മാഞ്ചസ്റ്റർ യുണൈറ്റഡ് എഫ്.സി. ഇംഗ്ലീഷ് വിലാസം https://ml.wikipedia.org/wiki/Manchester_United_F.
ഇംഗ്ലണ്ടിലെ ഒരു പ്രമുഖ ഫുട്ബോൾ ക്ലബാണ്‌ മാഞ്ചസ്റ്റർ യുണൈറ്റഡ്.
പലതവണ ഇംഗ്ലീഷ് എഫ്.എ. കപ്പ് , ഇംഗ്ലീഷ് പ്രീമിയർ ലീഗ് എന്നിവ നേടിയിട്ടുള്ള ഈ ടീം യുറോപ്യൻ ചാമ്പ്യൻസ് ലീഗ് കിരീടവും നേടിയിട്ടുണ്ട്.
1878-ൽ‌ ന്യൂട്ടൺ ഹെത്ത് (Newton Heath L YR F.C.) എന്ന പേരിലാണ്‌ ഈ ക്ലബ്ബ് സ്ഥാപിതമായത്.
ഇംഗ്ലണ്ടിലെ ഗ്രേറ്റർ മാഞ്ചസ്റ്ററിലെ ട്രാഫോർഡിലുള്ള ഓൾഡ് ട്രാഫോർഡ് കളിക്കളം‍ ആസ്ഥാനമാക്കി പ്രവർത്തിക്കുന്ന ഈ ക്ലബ്ബ് ലോകത്ത് ഏറ്റവുമധികം ആരാധകരുള്ള ഫുട്ബോൾ ക്ലബായി കണക്കാക്കപ്പെടുന്നു.
യുണൈറ്റഡിന്‌ ലോകത്താകമാനമായി 34 കോടിയിലേറെ ആരാധകരുണ്ട് .
മാത്രമല്ല 1964-65 മുതൽ ആറു സീസണിലൊഴികെ ഇംഗ്ലീഷ് ഫുട്ബോളിൽ യുണൈറ്റഡിന്റെ കളികാണാനെത്തുന്നവരുടെ ശരാശരി എണ്ണം മറ്റു ടീമുകളെ അപേക്ഷിച്ച് ഏറ്റവും അധികമാണ്‌ .
1986-87 സീസൺ മുതലുൾല ഇരുപതു വർഷക്കാലം 18 പ്രധാന ടൂർണമെന്റുകൾ വിജയിച്ചിട്ടുണ്ട്.
ഇത് മറ്റേതൊരു പ്രീമിയർ ലീഗ് ക്ലബിനേക്കാളും അധികമാണ്‌.
മാഞ്ചസ്റ്റർ യുണൈറ്റഡ് പ്രീമിയർ ലീഗിലും അതിന്റെ മുൻ‌ഗാമിയുമായ ഫുട്ബോൾ ലീഗും ഇരുപതു വട്ടം നേടിയിട്ടുണ്ട്.
1968-ൽ എസ്.എൽ. ബെൻഫിക്കയെ 4-1 നു പരാജയപ്പെടുത്തി യുറോപ്യൻ ചാമ്പ്യൻസ് ലീഗ് കിരീടം നേടുന്ന ആദ്യ ഇംഗ്ലീഷ് ടീമെന്ന ഖ്യാതി നേടി.
പിന്നീട് 1999-ൽ രണ്ടാമതും ചാമ്പ്യൻസ് ലീഗ് നേടി.
ഇംഗ്ലീഷ് എഫ്.എ. കപ്പ് ഏറ്റവും കൂടുതൽ നേടിയതിനെ റെക്കോർഡും മാഞ്ചസ്റ്റർ യുണൈറ്റഡിനു തന്നെയാണ്‌; പതിനൊന്നു തവണ .
ചുവന്ന ചെകുത്താന്മാരുടെ ഫുട്ബോൾ ആധിപത്യം തെളിയിച്ചുകൊണ്ട് 21 ഡിസംബർ 2008ന് മാഞ്ചെസ്റ്റർ യുണൈറ്റഡ് ഫിഫ ക്ലബ്ബ് ലോക കപ്പ് നേടി.
ഇക്വഡോറിയൻ ക്ലബ്ബായ എൽ.ഡി.യൂ ക്വീറ്റോയിനെ തോൽപ്പിച്ചാണ് മാഞ്ചസ്റ്റർ ഈ നേട്ടം കരസ്ഥമാക്കിയത്.
ക്ലബ്ബ് ലോക കപ്പ് ജയിക്കുന്ന ആദ്യ ബ്രിട്ടീഷ് ക്ലബ്ബാണ് മാഞ്ചസ്റ്റർ.
ക്ലബ്ബിൽ വളർന്നു വന്ന പല കളിക്കാരും ലോകപ്രശസ്തി നേടിയവരാണ്.
ഇതിഹാസ താരങ്ങളായ സർ ബോബി ചാൾട്ടൻ , അയർലണ്ട് താരം ജോർജ് ബെസ്റ്റ് , ഫ്രെഞ്ച് സ്ട്രൈക്കർ എറിക് കാന്റൊണാ എന്നിവർക്ക് ഇന്നുള്ള പ്രശസ്തി നേടികൊടുത്തത് ഓൾഡ് ട്രാഫൊർഡിലെ സമയം തന്നെ.
ക്ലബ്ബിന്റെ യൂത്ത് അകാദമിയിലൂടെ വളർന്നു വന്ന വെറ്ററൻ താരങളയ റയാൻ ഗിഗ്ഗ്സ് , പോൾ സ്കോൾസ് തുടങ്ങിയവർക്ക് പുറമെ ആധുനിക ഫുട്ബോളിന്റെ വിളിപ്പേരായി മാറിയ ഡേവിഡ് ബെക്കാം , വെയ്ൻ റൂണി , 2008ലും 2013ലും ഫിഫ പ്ലെയർ ആയി തിരഞെടുക്കപ്പെട്ട പോർചുഗീസ് താരം ക്രിസ്റ്റിയാനോ റൊണാൾഡോ എന്നിവരൊക്കെ തന്നെ മഞ്ചസ്റ്ററിൽ നിന്നും പേര് നേടിയവരാണ്.
1958ൽ മൂണിച് വിമാന ദുരന്തത്തിൽ 8 കളിക്കാർ മരണപെടുകയുണ്ടായി.
1968ൽ മാറ്റ് ബാബ്സിയുടെ കീഴിലുള്ള മാഞ്ചസ്റ്റർ യുണൈറ്റഡ് ആണ് യൂറോപ്പ്യൻ കപ്പ്‌ നേടുന്ന ആദ്യത്തെ ഇംഗ്ലീഷ് ടീം.
നവംബർ 1986 മുതൽ മെയ്‌ 2013 വരെ  അലക്സ്‌ ഫെർഗുസൺ 28  പ്രധാന ടൂർണമെന്റുകൾ അടക്കം 38 കിരീടങ്ങൾ നേടിയിട്ടുണ്ട്.
26  വർഷങ്ങൾക് ശേഷം അദ്ദേഹം തന്റെ വിടവാങ്ങൽ പ്രഖ്യാപിച്ചപ്പോൾ മെയ്‌ 9 2013ന്  ഡേവിഡ്‌ മോയെസിനെ തന്റെ പിൻഗാമി ആയി അവരോധിച്ചു.
ചരിത്രം ആദ്യകാലം (1878–1945)
1878-ൽ ലങ്കാഷെയർ ആന്റ് യോർക്ഷെയർ റെയിൽവേയുടെ കീഴിൽ ന്യൂട്ടൺ ഹീത്ത് എൽ വൈ.ആർ എഫ്.സി. എന്ന പേരിൽ സ്ഥാപിതമായി.
പച്ചയും സ്വർണ നിറവുമുള്ളതായിരുന്നു ക്ലബിന്റെ വസ്ത്രം.
പതിനഞ്ചു വർഷത്തോളം നോർത്ത് റോഡിലെ ചെറുതും പഴകിയതുമായ മൈതാനത്തിലാണ് ഇവർ കളിച്ചിരുന്നത്.
1893-ൽ സമീപ പട്ടണമായ ക്ലെയ്ടണിലെ ബാങ്ക് സ്ട്രീറ്റ് സ്റ്റേഡിയത്തിലേക്ക് കൂടുമാറി.
തലേവർഷം ദ ഫുട്ബോൾ ലീഗിൽ പ്രവേശിച്ച ക്ലബ് റെയിൽ ഡിപ്പോയുമായുള്ള ബന്ധം പതിയെ വിച്ഛേദിക്കുവാൻ തുടങ്ങി.
പേരിൽ നിന്ന് എൽ വൈ.ആർ എടുത്തുകളഞ്ഞ് ന്യൂട്ടൺ ഹീത്ത് എഫ്.സി. എന്ന പേരിൽ ഒരു സ്വതന്ത്ര ക്ലബ്ബായി.
ക്ലബ് സെക്രട്ടറിയേയും നിയമിച്ചു.
എന്നാൽ അധികം വൈകാതെതന്നെ, 1902-ൽ ക്ലബ് ഏകദേശം പാപ്പരായി.
ഒരു സമയത്ത് ബാങ്ക് സ്ട്രീറ്റ് മൈതാനം കോടതി ഉദ്യോഗസ്ഥരാൽ അടച്ചുപൂട്ടപ്പെടുകപോലും ചെയ്തു.
വൈകാതെ പൂട്ടും എന്ന അവസ്ഥയെത്തിയപ്പോൾ മാഞ്ചസ്റ്റർ ബ്ര്യൂവെറീസ് മാനേജിങ് ഡയറക്ടറായ ജെ.എച്ച്. ഡേവിസ് സാമാന്യം ഉയർന്ന ഒരു തുക ക്ലബ്ബിൽ നിക്ഷേപിച്ചു.
ആ സംഭവത്തേപ്പറ്റി ജനങ്ങൾക്കിടയിൽ പ്രചാരത്തിലുള്ള ഒരു കഥയുണ്ട്.
ക്ലബ്ബിനു വേണ്ടിയുള്ള ഒരു ധനസമാഹരണ പരിപാടിയിൽ ക്യാപ്റ്റനായ ഹാരി സ്റ്റാഫോർഡ് തന്റെ സെയ്ന്റ് ബെർണാർഡ് നായയെ പ്രദർശിപ്പിക്കുകയായിരുന്നു.
നായയെ ഇഷ്ടപ്പെട്ട ഡേവിസ് അതിനെ വാങ്ങാനായി സ്റ്റാഫോർഡിനെ സമീപിച്ചു.
നായയെ വിൽക്കാൻ സ്റ്റാഫോർഡ് വിസമ്മതിച്ചു.
എന്നാൽ  ക്ലബ്ബിനായി പണം നിക്ഷേപിക്കാൻ ഡേവിസിനെക്കൊണ്ട് സമ്മതിപ്പിക്കാൻ സ്റ്റാഫോർഡിന് സാധിച്ചു.
അങ്ങനെ ഡേവിസ് ക്ലബ്ബിന്റെ ചെയർമാനുമായി.
പുതിയ തുടക്കത്തിന്റെ ഭാഗമായി ക്ലബ്ബിന്റെ പേര് മാറ്റണമെന്ന് ആദ്യ ബോർഡ് മീറ്റിങ്ങുകളിലൊന്നിൽ തീരുമാനിക്കപ്പെട്ടു.
മാഞ്ചസ്റ്റർ സെന്റ്രൽ, മാഞ്ചസ്റ്റർ സെൽറ്റിക് എന്നിവയായിരുന്നു ചർച്ചയിൽ ഉയർന്നു വന്ന ചില പേരുകൾ.
ഇറ്റലിയിൽ നിന്നുള്ള കുടിയേറ്റക്കാരനായ ലൂയിസ് റോക്ക ഇങ്ങനെ അഭിപ്രായപ്പെട്ടു "സുഹൃത്തുക്കളേ, നമ്മെ മാഞ്ചസ്റ്റർ യുണൈറ്റഡ് എന്ന് വിളിച്ചാലോ?"
ആ പേര് സ്വീകരിക്കപ്പെട്ടു.
അങ്ങനെ 1902 ഏപ്രിൽ 26-ന് മാഞ്ചസ്റ്റർ യുണൈറ്റഡ് ഔദ്യോഗികമായി നിലവിൽ വന്നു.
ക്ലബ്ബിന്റെ ഔദ്യോഗിക നിറവും മാറ്റുന്നത് ഉചിതമാകുമെന്ന് ഡേവിസ് കരുതി.
അങ്ങനെ ന്യൂട്ടൺ ഹീത്തിന്റെ പച്ചയും സ്വർണ നിറവും ഉപേക്ഷിച്ച് മാഞ്ചസ്റ്റർ യുണൈറ്റഡ് ചുവപ്പും വെള്ളയും നിറങ്ങൾ സ്വീകരിച്ചു.
1902 സെപ്റ്റംബർ 28-ന്, ജെയിംസ് വെസ്റ്റ് രാജിവച്ചശേഷം ഏണസ്റ്റ് മാങ്ഗ്നാൾ ക്ലബ് സെക്രട്ടറിയായി സ്ഥാനമേറ്റു.
ക്ലബിനെ ഒന്നാം ഡിവിഷനിലെത്തിക്കുക എന്നതായിരുന്നു മാങ്ഗ്നാളിനു ലഭിച്ച ആദ്യ ദൗത്യം.
ആദ്യശ്രമത്തിൽ അദ്ദേഹം ലക്ഷ്യത്തിന് തൊട്ടടുത്തുവരെയെത്തി.
രണ്ടാം ഡിവിഷനിൽ അഞ്ചാം സ്ഥാനം.
ക്ലബിലേക്ക് ചില പുതുമുഖ കളിക്കാരെ കൊണ്ടുവരേണ്ടത് ആവശ്യമാണെന്ന് മാങ്ഗ്നാൾ തീരുമാനിച്ചു.
ഗോളി ഹാരി മോഗർ, ഹാഫ് ബാക്ക് ഡിക്ക് ഡക്ക്‌വർത്ത്, സ്ട്രൈക്കർ ജാക്ക് പിക്കൻ തുടങ്ങിയവ കളിക്കാർ ക്ലബ്ബുമായി കരാറിലേർപ്പെട്ടു.
ഇംഗ്ലീഷ് പ്രീമിയർ ലീഗ് കിരീടം നിലനിർത്തുക എന്ന ലക്ഷ്യവുമായാണ് മാഞ്ചെസ്റ്റർ യുണൈറ്റെഡ് ഈ സീസണിൽ കളത്തിലിറങ്ങിയത്.
മികച്ച ഒരു തുടക്കമായിരുന്നു ക്ലബിന് ഈ സീസണിൽ ലഭിച്ചത്.
ആദ്യത്തെ അഞ്ചു മത്സരങ്ങളിൽ നിന്ന് തന്നെ 21 ഗോളുകൾ നേടി മാഞ്ചെസ്റ്റർ എതിരാളികൾക്ക് ശക്തമായ മുന്നറിയിപ്പ് നൽകി.
കരുത്തരായ ആർസനലിതിരെ ആറു ഗോളുകളാണ് അവർ അടിച്ചു കൂട്ടിയത്.
കഴിഞ്ഞ സീസണിലെ രണ്ടാം സ്ഥാനക്കാരായ ചെൽസിയും അവർ തറ പറ്റിച്ചു.
എന്നാൽ തുടക്കത്തിലെ മുൻ‌തൂക്കം മുതലാക്കാൻ അവർക്ക് കഴിഞ്ഞില്ല.
അയൽക്കാരായ മാഞ്ചെസ്റ്റെർ സിറ്റിയോട് 1-6 നു തോറ്റ ടീം ലീഗിൽ രണ്ടാം സ്ഥാനത്തേക്ക് പിന്തള്ളപ്പെട്ടു.
പിൻനിര ടീമായ സണ്ടർലാന്ടിനെതിരെ കഷ്ടിച്ച് നേടിയ വിജയം കൊണ്ടാണ് സർ അലക്സ്‌ ഫെർഗൂസന്റെ ഇരുപത്തി അഞ്ചാം വർഷം മാഞ്ചെസ്റ്റർ ആഘോഷിച്ചത്.
കഴിഞ്ഞ സീസണിലെ  തിരിച്ചടി ആവർത്തിക്കാതിരിക്കാൻ പുതിയ കളിക്കാരെ 2012 ട്രാൻസ്ഫർ വിൻഡോയിൽ മാഞ്ചെസ്റ്റർ യുണൈറ്റെഡ് വാങ്ങി.
ബോരരുസിയ ഡോര്ട്ടുമുണ്ടിന്റെ ജപ്പാൻ താരം  ഷിന്ജി കഗവായും ഇന്ഗ്ലാണ്ടിന്റെ നിക്ക് പവെലും  ആണ് പുതിയ കളിക്കാർ.
ഇപ്പോഴത്തെ കളിക്കാർ ഹെൻറി ഒനാന -- ഗോൾ കീപ്പർ ‍ ലൂക് ഷോ -- പ്രതിരോധം ജോണി ഇവാൻസ്-- പ്രതിരോധം ലിസൻഡ്രോ മാർട്ടിനെസ്-- പ്രതിരോധം വിക്ടർ ലിൻഡലോഫ്‌-- പ്രതിരോധം മർകസ് റാഷ്ഫോർഡ്-- മുന്നേറ്റം കാസെമിറോ -- മധ്യനിര മേയ്സൻ മൗണ്ട്-- മധ്യനിര സ്കോട്ട് മാക്ടോമിനി-- മധ്യനിര ബ്രൂണോ ഫെർണാണ്ടസ്-- മധ്യനിര ക്രിസ്റ്റിൻ എറിക്സൻ -- മധ്യനിര ഡിയോഗോ ഡാലോട് -- മധ്യനിര ടോം ഹീറ്റൻ-- ഗോൾ കീപ്പർ റാസ്‌മുസ്‌ ഹോയ്ലാന്റ്--മുന്നേറ്റം അലെക്സൻഡ്രോ ഗർനാചോ- മുന്നേറ്റം അൽറ്റയ് ബായിന്റിർ -- ഗോൾ കീപ്പർ ഹാരി മാഗ്യ്ർ-- പ്രതിരോധം സോഫ്യാൻ അമ്രബാത്-- മധ്യനിര ഫാകുണ്ടോ പെല്ലിസ്ട്രി-- മധ്യനിര ഹനിബാൽ -- മധ്യനിര ഡീഗോ ഡാലോട് -- പ്രതിരോധം ആന്റണി -- മുന്നേറ്റം ഷോല ഷൊറട്ടയർ -- മുന്നേറ്റം കോബി മൈനൂ -- മധ്യനിര ഡാനിയൽ ഗോരി -- മധ്യനിര വില്ലി കമ്പ്വാല -- പ്രതിരോധം മലാസിയ -- പ്രതിരോധം റാഫേൽ വരാനെ --പ്രതിരോധം അമദ്  -- മധ്യനിര
↑ {{ cite news }} : Check date values in: | date= ( help ) ↑ {{ cite news }} : Check date values in: | date= ( help ) ↑ ↑ Starting from the 1986-1987 season, Manchester United have won nine Premier League titles, one UEFA Champions League , one UEFA Cup Winners' Cup , five FA Cups and two League Cups .
Trophies such as the Intercontinental Cup , European Super Cup and Community Shield are by convention considered minor trophies of lesser worth than other honours.
മറത്തുകളി ഇംഗ്ലീഷ് വിലാസം https://ml.wikipedia.org/wiki/Marathukali
വടക്കൻ കേരളത്തിൽ പൂരക്കളിയുമായി ബന്ധപ്പെട്ട് നടത്തിവരുന്ന മത്സര/പ്രദർശനക്കളിയാണ്‌ മറുത്തുകളി .
തീയ്യസമുദായത്തിന്റെ കഴകങ്ങളിലോ കാവുകളിലോ വച്ച് പൂരക്കളി സംഘങ്ങൾ സംവാദത്തിലൂടെ തങ്ങളുടെ മികവു പ്രകടിപ്പിക്കുന്ന രീതിയാണിത്.
പൂരക്കളിയുടെ ഭാഗമായി തന്നെ മറത്തുകളി നടത്തുകയാണു ചെയ്യുക.
പൂരക്കളിയേക്കാൾ വാശിയും വേഗതയും ഉള്ളതിനാൾ ജനങ്ങൾ കൂടുതൽ ഇഷ്ടപ്പെടുന്നത് മറത്തുകളിയാണ്‌.
വടക്കൻ കേരളത്തിലെ തീയ്യസമൂഹത്തിന്റെ സംഭവനയാണ് മറുത്തുകളിയും പൂരക്കളിയും സാഹിത്യം , നൃത്തം , സംഗീതം തുടങ്ങിയവയുടെ സമജ്ഞമായ ഒരു സമ്മേളനം കൂടിയാണിത്.
തർക്കം തീർക്കുവാൻ നിഷ്പക്ഷമതികളായ പണ്ഡിതർ ആസനസ്ഥരായിരിക്കും.
മുൻകാലങ്ങളിൽ മദ്ധ്യസ്ഥരുടെ വിധിയെ മാനിക്കതെ കയ്യാങ്കളിയിലേക്ക് നീങ്ങിയിരുന്ന സംഭവങ്ങളും ഉണ്ടായിട്ടുണ്ട്.
ചോദ്യങ്ങളെ മറുചോദ്യങ്ങൾ കൊണ്ട് മാന്യമല്ലാത്ത രീതിയിൽ തടുക്കുന്ന പതിവ് 'പൂരക്കളിപ്പണിക്കരുടെ ചോദ്യം പോലെ' എന്ന പ്രയോഗത്തിനു കാരണമായിട്ടുണ്ട്.
മറുത്തുകളിക്ക് രണ്ട് ഭാഗങ്ങളുണ്ട്.
രണ്ടു സംഘങ്ങൾ തമ്മിലുള്ള കളിയും രണ്ടു സംഘങ്ങളെ പ്രതിനിധീകരിക്കുന്ന പണിക്കർമാർ തമ്മിലുള്ള വാദപ്രതിവാദവും.
സംഘങ്ങൾ തമ്മിൽ വാദപ്രതിവാദം നടത്തില്ല.
പഴയ കാലത്ത് ക്ഷേത്രത്തിലെ ആചാരക്കാരാണ് മദ്ധ്യസ്ഥത വഹിച്ചിരുന്നത്.
അടുത്ത കാലത്തായി സംസ്കൃതപണ്ഡിതൻമാർ അദ്ധ്യക്ഷരാവാറുണ്ട്.
വാദപ്രതിവാദത്തിന് - സംസ്കൃതം , മലയാളം എന്നീ ഭാഷകളാണ് ഉപയോഗിക്കാറ്.
മറുത്തുകളിയും പൂരക്കളിയും തീയ്യരെപോലെ തന്നെ പിന്നീട്, മണിയാണി സമുദായവും പാരമ്പര്യമായി കളിച്ചുപോരുന്നുണ്ട്, എങ്കിലും തീയ്യരുടേതിനാണ് കൂടുതൽ ചിട്ടയും പ്രാമാണിത്യവും മുൻതൂക്കവും.
ഓരോ ക്ഷേത്രക്കാരും അവരവർക്കിഷ്ടപ്പെട്ട പണിക്കർമാരെ വർഷങ്ങൾക്കുമുമ്പേതന്നെ ഏൽപ്പിക്കുന്നു.
അതതുവർഷം പൂരോത്സവത്തിന് 20-25 ദിവസങ്ങൾക്കുമുമ്പ്  പണിക്കരെ സ്ഥാനികരും കളിക്കാരും വീട്ടിൽ ചെന്ന് കൂട്ടിക്കൊണ്ടുവരുന്നു.
ആദ്യകാലത്ത്  ഒരു ദിവസം മുഴുവനായി നീണ്ടു നിൽക്കുന്ന ചടങ്ങായിരുന്നു മറത്തു കളി.
നിലവിൽ സമയദൈർഘൃ൦ ചുരുക്കി രാത്രി 12 മണിവരെ എന്നു ചുരുക്കിയിട്ടുണ്ട്.
മറത്തുകളിയിലെ വിഷയങ്ങൾ പകലും രാത്രിയും വെവ്വേറെയുണ്ട്, ഇതിൽ പകൽ വിഷയങ്ങൾ അഭിവാദനം, താംബൂലദാനം, രംഗപ്രവേശം (രാശി), ദീപവന്ദന, ഇഷ്ടദേവതവന്ദനകൾ, രണ്ടാം തരം വന്ദന, പൂരമാല 18 നിറങ്ങൾ, വൻകളികൾ രാമായണം, ഗണപതിപ്പാട്ട്‌ തുടങ്ങിയവയാണ്.
നാടകവും യോഗിയുമാണ് രാത്രി വിഷയങ്ങൾ.
നാടകത്തിന് പ്രാരംഭമായി നാട്യശാസ്ത്രം, ചിദംബരശാസ്ത്രം തുടങ്ങിയ ശാസ്ത്രങ്ങളും ചൊല്ലുന്നു.
യോഗ വിഷയങ്ങളും കഴിഞ്ഞതിനുശേഷം കളിതൊഴൽ പാട്ടോടുകൂടി മറുത്തുകളി അവസാനിക്കുന്നു.
മറുത്തുകളിയിൽ പണിക്കന്മാരുടെ ചർച്ച നിയന്ത്രിക്കാൻ അധ്യക്ഷവേദിയും അടുത്തകാലത്തായി നിലവിൽ വന്നു.
പന്തൽക്കളി
കളി പരിശീലിക്കാനായി ക്ഷേത്രത്തിന് പുറത്ത് താൽക്കാലികം നിർമ്മിക്കുന്ന പുറപ്പന്തലിലേക്കാണ് പണിക്കരെ കൂട്ടിക്കൊണ്ടുവരുന്നത്.
പന്തലിന്റെ കന്നിഭാഗത്തായി ചെളി കൊണ്ട് ദൈവത്തറ ഉണ്ടാക്കണം.
ഏഴുപടികളുള്ള ഈ ദൈവത്തറ നിർമ്മിക്കാൻ  ചില ക്ഷേത്രങ്ങളിൽ  പ്രത്യേകം അവകാശികളുണ്ട്.
എല്ലാ ദിവസവും സന്ധ്യയ്ക്ക്ശേഷംദൈവത്തറയിലും അഷ്ടദിക്കുകളിലും നടുക്കുമുളള ഒമ്പതു തൂണുകളുടെ ചുവട്ടിലും പൂവിടണം.
(തുമ്പയുടെയോ ചെമ്പകത്തിൻറെയോ പൂക്കളാണ് പൂവിടാൻ ഉപയോഗിക്കാറ്.)  ഇവിടെ വെച്ച് പൂരക്കളി നടത്തുന്നു.
ഇതാണ് പന്തൽക്കളി.
പന്തലിൽ പൊന്നുവെക്കൽ
പൂരോത്സവത്തിന് ഒരാഴ്ച മുമ്പ് പൊന്ന് വെക്കൽ ചടങ്ങ് നടത്തുന്നു.
തളികയിൽ വസ്ത്രവും നെല്ലും അരിയും തുമ്പപ്പൂവുമിട്ട് ശുഭസമയം നോക്കി  അന്തിത്തിരിയനോ മറ്റ് അവകാശികളോ പൊന്ന് വെക്കുന്നു.
പൊന്നിന്റെ മുഖവും ചെരിവും നോക്കി പണിക്കർ ലക്ഷണം പറയണം.
കളി ഒക്കൽ
മറുത്തുകളിക്കേണ്ട ക്ഷേത്രം മുൻകൂട്ടി നിശ്ചയിച്ചിട്ടുണ്ടെങ്കിലും പൊന്ന് വെച്ചതിനു ശേഷം കൂട്ടൈക്കാരും ഉത്തരവാദപ്പെട്ടവരും ചെന്ന് ഭഗവതിയുടെ പൂരമാല നിർവ്വഹിച്ചുതരണമെന്ന് പറഞ്ഞ് പരസ്പരം  താംബൂലം കൈമാറുന്നു.
ചില ക്ഷേത്രങ്ങൾതമ്മിൽ സ്ഥിരമായി മറുത്തുകളിക്കാറുണ്ട്.
അവിടങ്ങളിൽ കളി ഒക്കൽ ഉണ്ടാകില്ല.
കളി മാറൽ
പൂരോത്സവം തുടങ്ങുന്നതിന്റെ തലേദിവസമാണ് കളിമാറൽ.
രാവിലെ തന്നെ ക്ഷേത്രസ്ഥാനികരും കളിക്കാരും പന്തലിലെത്തുന്നു.
പണിക്കർ പട്ടുടുത്ത് പൂവിട്ട് കളരിമുറയിൽ കെട്ടിത്തൊഴുത് വന്ദനശ്ലോകങ്ങൾ ചൊല്ലി കളി തുടങ്ങുന്നു.
ഒന്നാം നിറം മുതൽ പതിനെട്ട് നിറങ്ങളും വൻകളികളും കളിക്കാറുണ്ട്.
ചില ക്ഷേത്രങ്ങളിൽ ഈ ദിവസം പന്തൽകഞ്ഞി കൊടുക്കാറുണ്ട്.
സന്ധ്യക്ക് ശേഷം നാടകം-യോഗി എന്ന വിഷയവും അവതരിപ്പിച്ച് കളി തൊഴുന്നു.
കഴകം കയറൽ
പൂരോത്സവം തുടങ്ങുന്ന ദിവസം രാവിലെ തന്നെ പണിക്കരും കൂട്ടൈക്കാരുംകളിക്കാരും പുറപ്പന്തലിലെത്തി പൂവിട്ട് പതിഞ്ഞ ശബ്ദത്തിൽഅല്പം കളിച്ച് ക്ഷേത്രമുറ്റത്ത് പ്രവേശിക്കുന്നു.
ഇതാണ്‌ കഴകം കയറൽ.
മറുത്തുകളി
രണ്ടു കഴകങ്ങളെയോ രണ്ടു കാവുകളെയോ കേന്ദ്രീകരിച്ചാണ്‌ മറത്തുകളി നടത്തുക.
ഇത് പൂരക്കാലത്ത് ഒൻപതു ദിവസവും പതിവില്ല.
മൂന്ന് നാല്‌ ദശാബ്ദങ്ങളായി പൂരക്കളിയിലെന്നപോലെ മറുത്തുകളിയിലും ധാരാളം പരിവർത്തനങ്ങളും പരിഷ്കാരങ്ങളും വന്നു ചേർന്നിട്ടുണ്ട്.
കളി നടക്കുന്ന കാവിലെ സംഘമാണ് മുൻകളി നടത്തേണ്ടത്.
പ്രതിയോഗിയായ പണിക്കരുടെ സംഘം പിൻകളിക്കാരാണ്.
അടുത്ത ദിവസമോ ഒരു ദിവസം കഴിഞ്ഞോ പിൻകളിക്കാരായി എത്തുന്നവരുടെ കാവിലും കളി നടത്തും.
മറുത്തുകളിയിൽ അതിഥി-ആതിഥേയകല്പനയില്ല .
വന്നയുടനെ പണിക്കരെയും സംഘത്തെയും അഭിവാദനവും സ്വാഗതവും ചെയ്തുകൊണ്ട് സംസ്കൃതത്തിലോ മലയാളത്തിലോ ശ്ലോകം ചൊല്ലുന്നു.
ആനന്ദാലയമാമി സംസദി കലാനിഷ്ണാതർതൻമദ്ധ്യെയായ്
നിന്നീടും ബഹുവിദ്യയാൽ സ്ഥിരപദം പ്രാപിച്ച വിദ്വന്മണേ!
വന്നെത്തീ സുദിനം ത്വദീയവദനം കാണ്മാൻകൊതിച്ചീവിധം
അങ്ങയ്ക്കായ് ബഹുമാനപൂർവ്വമുരചെയ്തീടുന്നു ഞാൻ സ്വാഗതം .
ഈ ശ്ലോകവുമായി ബന്ധപെട്ട് വ്യാകരണപരമായോ സാഹിത്യപരമായോ ന്യായശാസ്ത്രപരമായോ വേദാന്തപരമായോ ഛന്ദശ്ശാസ്ത്രപരമായോ എന്തുചോദ്യവും ചോദിക്കാം.
പ്രതിയോഗിക്ക് ഉത്തരം അറിയില്ലെങ്കിൽ ചോദിച്ചയാൾതന്നെ ഉത്തരം പറയണം എന്ന കീഴ്വഴക്കവുമുണ്ട്.
പ്രതിയോഗി:- ശ്ലോകത്തിൽ 'ആനന്ദാലയമാം ഈ സംസദി' എന്നല്ലേ പദച്ഛേദം?
ഇസംസദി എന്ന് പറയുന്നത് ശരിയാണോ?
അനുയോഗി:- നിങ്ങൾ പറഞ്ഞത് ശരിയാണ്.
പക്ഷേ  ദീർഘം ഉച്ചരിച്ചാൽ വൃത്തഭംഗംവരും.
പ്ര:- താങ്കൾക്ക് തോന്നി യപോലെ ചൊല്ലാൻ പാടുണ്ടോ?
അ:- നിയമാനുസൃതം തന്നെയാണ് ഞാൻ ചൊല്ലിയത്.
ഗുരുവാക്കാമിച്ഛപോലെ പാടിനീട്ടി ലഘുക്കളെ അതുപോലിഹ ദീർഘത്തെ കുറുക്കുന്നതപൂർവ്വമാം എന്നാണ് കേരളപാണിനി പറഞ്ഞിട്ടുളളത്.
ഉദാ:- സൂക്ഷിച്ചു മായമറിഞ്ഞിട്ടിരാവനും (അദ്ധ്യാത്മരാമായണം).
ഇതുപോലെ പ്രതിയോഗിയും ശ്ലോകംചൊല്ലി വാദപ്രതിവാദം നടത്തുന്നു.
അടുത്ത ചടങ്ങ് താംബൂലം കൈമാറലാണ്.
അതിനും ശ്ലോകം ചൊല്ലണം.
ഉദാ:- 
അ:-   
"ആരബ്ധുകാമോഹമനംഗലീലാം ഹസ്താംബുജേ യത്കഫനാശനാനി
താംബൂലവല്ലീദളസംയുതാനി
പൂഗാനി തേ മിത്ര സമർപ്പയാമി.
"
പ്ര:- ഈ ശ്ലോകത്തിൻറെ സാരം പറയാമോ?
അ:- അനംഗലീലയെ ആരംഭിക്കാൻ ആഗ്രഹിക്കുന്ന ഞാൻ താംബൂലവല്ലീദളങ്ങളോട് കൂടികൂടിയ അടയ്ക്കകളെ അങ്ങയുടെ കയ്യിൽ സമർപ്പിക്കുന്നു.
പ്ര:- അനംഗലീല എന്നാൽ  കാമക്രീഡ എന്നല്ലേ ?
ഗുരുകുലസമ്പ്രദായത്തിൽ ഗുരുമുഖത്തുനിന്നും അമരകോശം , സിദ്ധരൂപം , ബാലപ്രബോധനം , എന്നിവയും ശ്രീകൃഷ്ണവിലാസം , കുമാരസംഭവം മുതലായ കാവ്യങ്ങളും മറ്റു പൂരക്കളി വിഷയങ്ങളും ഹൃദിസ്ഥമാക്കിയതിനുശേഷം ശിഷ്യൻ യോഗ്യനാണെന്ന് ഗുരുനാഥന് തോന്നിയാൽ ക്ഷേത്രക്കാർ ആവശ്യപ്പെടുന്നതനുസരിച്ച് ഏല്പിക്കുന്നു.
നല്ല രീതിയിൽ മറുത്തുകളി അവതരിപ്പിച്ചുവെന്ന് ക്ഷേത്രക്കാർക്ക് തോന്നിയാൽ "പട്ടും വളയും" , "പണിക്കർ" എന്ന സ്ഥാനപ്പേരും നല്കുന്നു.
ഗുരുക്കക്കൻമാരും ശിഷ്യരും ചുവന്ന പട്ട് കോർത്ത് കെട്ടിയുടുത്ത് മേലെ കറുത്ത ഉറുമാൽ കെട്ടണം.
അവരുടെ പന്തൽ പ്രവേശമാണ് അടുത്ത രംഗം.
അപ്പോൾ രാശികളെ കുറിച്ചും തച്ചുശാത്രത്തെക്കുറിച്ചും വാദപ്രതിവാദം നടത്താറുണ്ട്.
തുടർന്ന് ദീപവന്ദന നടത്തുമ്പോഴും ചോദ്യോത്തരം നടക്കാറുണ്ട്.
തുടർന്നുള്ള എല്ലാ രംഗങ്ങലിലും സംഘത്തലവന്മാരായ പണിക്കർമാർ ചർച്ച നടത്താറുണ്ട്.
നാട്യശാസ്ത്രം , യോഗശാസ്ത്രം തുടങ്ങിയവയെക്കുറിച്ചൊക്കെ തർക്കങ്ങൾ നടക്കും.
തീയ്യസമുദായക്കാരാണ് മറത്തുകളിക്ക് പ്രാമുഖ്യം നൽകി വളർത്തിക്കൊണ്ടു വന്നത്.
അവലംബം ഇതും കാണുക പൂരക്കളി
സമീറ സെയ്ദ് ഇംഗ്ലീഷ് വിലാസം https://ml.wikipedia.org/wiki/Samira_Said
ഈജിപ്ഷ്യൻ ഗായികയും നടിയുമാണ് സമീറ അബ്ദുൾ റസാഖ് ബെൻസെയ്ദ് (അറബിക്: سميرة عبد الرثاق بن سعيد, റോമനൈസ്ഡ്: സമീറ അബ്ദ് അർ-റസാഖ് ഇബ്ൻ സെയ്ദ് ; ജനനം 10 ജനുവരി 1958).
, പ്രൊഫഷണലായി സമീറ: സമീറ സെയ്ദ്, സമീറ: സമീറ സെയ്ദ് എന്നറിയപ്പെടുന്നു.
കരിയർ 1980 ലെ യൂറോവിഷൻ ഗാനമത്സരത്തിനായുള്ള പോസ്റ്റ്കാർഡിൽ സെയ്ദ്
റബാത്തിൽ നിന്നുള്ള പിതാവിനും ഫെസിൽ നിന്നുള്ള അമ്മയ്ക്കും സമീറ സെയ്ദ് 1958-ൽ മൊറോക്കോയിലെ റബത്തിൽ ജനിച്ചു.
ഒൻപതാം വയസ്സിൽ അവരുടെ ആദ്യത്തെ പ്രഥമ ഗാനം "ഐ ലവ് നൂഡിൽസ്" പാടി.
മൊറോക്കൻ ടിവിയിൽ സംപ്രേക്ഷണം ചെയ്ത മവാഹെബ് എന്ന സംഗീത പരിപാടിയിൽ നിന്നാണ് ഈ ഗാനം കണ്ടെത്തിയത്.
തുടർന്ന് അവർ ഈജിപ്തിലേക്ക് മാറി.
അവിടെ അറബ് ലോകമെമ്പാടും അവരുടെ പ്രശസ്തി ആരംഭിച്ചു.
അവർക്ക് മൊറോക്കോയുടെയും ഈജിപ്തിന്റെയും ഇരട്ട പൗരത്വമുണ്ട്.
1977-ൽ കെയ്‌റോയിലേക്ക് താമസം മാറിയപ്പോൾ അവരുടെ താമസസ്ഥലം മാറി.
അവരുടെ എല്ലാ ആൽബങ്ങളും ഈജിപ്ഷ്യൻ അറബിയിലുണ്ട്.
എന്നാൽ മൊറോക്കൻ അറബിയിലും അവർ ചില ഗാനങ്ങൾ റെക്കോർഡ് ചെയ്‌തു: "കിഫാഷ് ത്ലാകിന" ("ഞങ്ങൾ എങ്ങനെ കണ്ടുമുട്ടി"), "ഫയെത്‌ലി ഷെഫ്‌ടെക് ഷി മാര" ("ഞാൻ നിങ്ങളെ ഒരിക്കൽ കണ്ടു"), "സർകൗ" ("അവർ അവനെ മോഷ്ടിച്ചു"), "അൽ ബെഹ്‌ഹറ" ("നാവികർ").
അവരുടെ സിംഗിൾസിൽ "മഗ്‌ലോബ" ("തല്ലി"), "വാഡി" ("മൈ ലവ്") എന്നിവ ഉൾപ്പെടുന്നു.
1980-ൽ അവർ തന്റെ ജന്മനാടായ മൊറോക്കോയെ പ്രതിനിധീകരിച്ച് യൂറോവിഷൻ ഗാനമത്സരത്തിൽ ഈജിപ്തിലെ അക്കാലത്ത് ബിതാഖത്ത് ഹബ് എന്ന ഹിറ്റ് ഗാനം ആലപിച്ചു.
19 മത്സരാർത്ഥികളിൽ 18-ാം സ്ഥാനത്തെത്തി.
ഈജിപ്തിൽ ഉയർന്ന റാങ്ക് നേടിയ നിരവധി അറബി ഹിറ്റുകൾ സെയ്ദ് റെക്കോർഡ് ചെയ്തിട്ടുണ്ട്.
"ബെൻ ലെഫ്" ("ദി സർക്കിൾ ഓഫ് ലൈഫ്"), "സായിദതി സദതി" (Ladies and Gentlemen"), "മാലിച്ച് 3ഇൻവാൻ" ("Ready When You Are")  കൂടാതെ "അഖേർ ഹവ" ("Last Love"). ഈജിപ്ഷ്യൻ സംഗീതസംവിധായകനായ മുഹമ്മദ് എൽ മൗഗിക്കൊപ്പം അവർ പ്രവർത്തിച്ചു. സാക്തോബ് ഇസ്മാക് അല അരിമൽ ("ഞാൻ നിങ്ങളുടെ പേര് മണലിൽ എഴുതും") എന്ന സിനിമയിൽ പാടുകയും അഭിനയിക്കുകയും ചെയ്തു. "
യദാമിതി ഹദ്ദി" ("കണ്ണുനീർ, എന്റെ കണ്ണുകളിൽ നിന്ന് വീഴുക"). "
ലിലെറ്റ് എൽ ഔൺസ്"  ("Magnificent Get-Together"), "എച്ച് ഗബ് ലി ഗാബ്" ("A Cut about the Rest"), "അമ്രാക്" ആഗിബ്" ("I Don't Get You"), "മെൻഗീർ സബാബ്" ("For No Reason") എന്നിവയാണ് മറ്റ് റെക്കോർഡിംഗുകൾ.
2000-ൽ, ഈജിപ്ഷ്യൻ ഹിറ്റ് ഗാനമായ "ലിലാ ഹബീബി", ("വൺ നൈറ്റ്, മൈ ലവ്") എന്ന ആൽബം ടൈറ്റിൽ ട്രാക്കും അവർ പുറത്തിറക്കി.
അത് 2001-ൽ കെയ്‌റോ അറബിക് മ്യൂസിക് ഫെസ്റ്റിവലിൽ അറബ് ലോകത്തെ ഏറ്റവും മികച്ച വീഡിയോയ്ക്കുള്ള പുരസ്‌കാരം നേടി.
2003-ലെ 15-ാമത് വാർഷിക വേൾഡ് മ്യൂസിക് അവാർഡിൽ, ആ വർഷത്തെ ലോകമെമ്പാടുമുള്ള വിൽപ്പന കണക്കുകളെ അടിസ്ഥാനമാക്കി സെയ്ദ് ഒരു വേൾഡ് മ്യൂസിക് അവാർഡ് നേടി.
മിഡിൽ ഈസ്റ്റിലെ ഏറ്റവും മികച്ച കലാകാരനുള്ള ലോക സംഗീതത്തിനുള്ള ബിബിസി അവാർഡ് സെയ്ദ് തന്റെ യൂം വാര യൂം എന്ന ആൽബത്തിലൂടെ നേടി.
സെയ്ദ് 40-ലധികം അവാർഡുകൾ നേടിയിട്ടുണ്ട്.
1988 മുതൽ 1994 വരെ ഈജിപ്ഷ്യൻ സംഗീതജ്ഞൻ ഹനി മെഹന്നയെ അവർ വിവാഹം കഴിച്ചു.
തുടർന്ന് മുസ്തഫ നബൗൾസി എന്ന ബിസിനസുകാരനെ അവർ വിവാഹം കഴിച്ചു.
അവർക്ക് ഏക മകൻ ഷാഡി ഉണ്ടായി.
ജീവകാരുണ്യവും മാനുഷിക പ്രവർത്തനവും
ഫ്രാൻസിൽ ഉടനീളമുള്ള കുടിയേറ്റ പ്രാന്തപ്രദേശങ്ങളിൽ 2006-ലെ കലാപത്തിന് ശേഷം ആളുകളെ ഒന്നിപ്പിക്കാനും വിശ്വാസങ്ങൾക്കിടയിൽ ഐക്യദാർഢ്യം സ്ഥാപിക്കാനും സംഗീതമേളകൾക്ക് നേതൃത്വം നൽകി.
അവലംബം കൂടുതൽ വായനയ്ക്ക് Women of Fes: Ambiguities of Urban Life in Morocco , by Rachel Newcomb, University of Pennsylvania Press, 2009 - 236 pages.
ISBN 0-8122-4124-X , 9780812241242.
(in English) Iraqi Maqam voices of women: an analytical study of the critical technical experience of Iraqi women in singing Almqami, by Hussein Azami , by Hussein Azami, AIRP, 2005 - 316 pages.
ISBN 9953-36-677-2 , ISBN 978-9953-36-677-7 .
(in Arabic) Songs and stories, by Karīm Irāqī , by Karīm Irāqī, Company Whites of Arts and Letters, Volume 1 de Aghānī wa-ḥikāyātuhā, Karīm ʻIrāqī - .
(in Arabic) പുറംകണ്ണികൾ BBC.co.uk ; Samira Said: Youm Wara Youm ; review by Garth Cartwright; 16 November 2007; BBC
ആറന്മുള ഇംഗ്ലീഷ് വിലാസം https://ml.wikipedia.org/wiki/Aranmula
9°20′N 76°41′E ﻿ / ﻿ 9.33°N 76.68°E ﻿ / 9.33; 76.68 പത്തനംതിട്ട ജില്ല യിലെ ഒരു പ്രധാന സ്ഥലമാണ് ആറന്മുള .
ചെങ്ങന്നൂരും കോഴഞ്ചേരിക്കുമിടയിലാണ് ആറന്മുള.
ചെങ്ങന്നൂർ റെയിൽവേ സ്റ്റേഷനിൽ- നിന്നും ഏകദേശം ആറന്മുളയിലേക്കു 10 കി.
മീറ്ററും, പത്തനംതിട്ടയിൽ നിന്നും ഏകദേശം 16 കി മീ ദൂരത്താണ് ഈ സ്ഥലം സ്ഥിതി ചെയ്യുന്നത്.
പള്ളിയോടങ്ങൾക്കും വള്ളം കളിക്കും പെരുകേട്ട സ്ഥലമാണ് ആറൻമുള.
ഉത്രട്ടാതി ജലോത്സവം പമ്പാനദീതട സംസ്കാരത്തിന്റെ പ്രഘോഷണമാണു ജലമേള.
ആറന്മുള ക്ഷേത്രം കേന്ദ്രീകരിച്ചു നൂറ്റാണ്ടുകളായി നിലനിന്നിരുന്ന സാംസ്കാരിക പൈത്രികത്തിന്റെ ആഘോഷം കൂടിയാണു ഈ വള്ളംകളി.
സ്ഥലാനമോല്പത്തിക്കുക് കാരകങ്ങളായി നിരവധി കഥകൾ നാട്ടുകാർ ഐതിഹ്യരൂപേണ പറഞ്ഞു വരുന്നു.
അതിലൊന്ന് ആറിൻ വിള എന്നതിന്റെ രൂപാന്തരം എന്ന നിലയിലാണ്.
പമ്പയാറിന്റെ ഫലഭൂയിഷ്ടമായ ഭൂമിയിൽ വിളയുന്ന കൃഷിയാണിവിടത്തെ സമൃദ്ധിയുടെ പിന്നിൽ എന്നും.
ക്ഷേത്ര പ്രതിഷ്ഠക്കുശേഷം അത് തിരുവാറിന്മുള ആയി എന്നും കരുതുന്നു.
ഈ സ്ഥലത്തെ പറ്റി വിവരിക്കുന്ന പ്രാചീന കൃതിയായ നമ്മാഴ്വാർ ടെ തിരുവായ്മൊഴിയിൽ തിരുവാറൻവിളൈ എന്നാണീ സ്ഥലത്തെ സൂചിപ്പിക്കാനുപയോഗിക്കുന്നത്.
വ്യാകരണത്തിലടിസ്ഥാനമാക്കി ചിലർ ഇതിനെ വ്യാഖ്യാനിക്കാൻ ശ്രമിച്ചിട്ടുണ്ട് ഭാഷാപദം മാത്രം ആശ്രയിച്ച് ആറന്മുള എന്ന സ്ഥലത്തെക്കുറിച്ച് വ്യാകരണപരമായ വിചിന്തനം എൻ.ആർ. ഗോപിനാഥപിള്ള പറയുന്നത് ആറിൻ വിള ആറും വിളയാകുന്നത് സംബന്ധികാത്ഥദ്യോതകമായ് ഇൻ ഉച്ചാരണത്തിലാണെന്നാണ്.
പദമധ്യത്തിലുള്ള വ-മ വിനിമയും സ്വരപരിവ്യത്തിയും കൊണ്ട് ചുവപ്പ്-ചുമപ്പ് ആയതുപോലെ ആറും വിള ആറന്മുളയാകുന്നു.
മലയർ എന്ന സമൂഹത്തിന്റെ അധിവാസകേന്ദ്രമായിരുന്നു പ്രാചീനകാലത്ത്.
അവരുടെ മലയാണ് മലയർ മല.
അതിന്റെ ചുരുക്കമാണ് ആറൻമല എന്നതും അത് പിന്നീട്  ആറൻമുളയായതും എന്നു കരുതുന്നവരുമുണ്ട്.
മലയരും പാർത്ഥസാരഥീക്ഷേത്രമായുള്ള പഴക്കമാർന്ന ബന്ധം ഇതിനു തെളിവായി ചൂണ്ടിക്കാണിക്കുന്നു.
മറ്റൊരു നിരുക്തം പാർഥസാരഥീ ക്ഷേത്രവുമായി ബന്ധപ്പെട്ട ഐതിഹ്യങ്ങളിലൂടെയാണ് ഐതിഹ്യങ്ങൾ
ചതുർബാഹുവായ വിഷ്ണുവിന്റേതാണ് ആറന്മുള വിഗ്രഹം എന്നാണു വിശ്വാസം.
ഭാരതയുദ്ധത്തിൽ ഭീഷ്മർ അർജ്ജുനനെ നിഗ്രഹിച്ചേക്കുമെന്ന് പേറിച്ച് ശ്രീകൃഷ്ണൻ അവലംബിച്ച വിശ്വരൂപത്തിന്റെ നിലയിലാണെന്നാണ് ചിലർ കരുതുന്നത്.
കുരുക്ഷേത്രയുദ്ധത്തിൽ വച്ച് ഗീതോപദേശം ചെയ്ത ശേഷം അർജ്ജുനനു കാണിച്ചുകൊടുത്ത് വിശ്വരൂപത്തിന്റെ നിലയിലാണ് ചിലരെന്നു വ്യാഖ്യാനം ചെയ്തിട്ടുണ്ട്.
ഈ വിഗ്രഹം ആദ്യം പ്രതിഷ്ഠിച്ചിരുന്നത് നിലയ്ക്കൽ എന്ന സ്ഥലത്തായിരുന്നു എന്നും ഈ സ്ഥലത്തേക്ക് എത്തിച്ചേരുന്ന ഭക്തർക്കും ക്രിസ്തിയാനികൾ ഉൾപ്പെട്ട നാട്ടുകാരുമടക്കം കാട്ടുജീവികളുടെ ഭീഷണി മുന് നിർത്തി നിലക്കൻ ഉപേക്ഷിച്ച് കാഞ്ഞിരപ്പള്ളിയിലും കടമ്പനാട്ടും വാസമുറപ്പിച്ചു.
ചാക്കന്മാർ ആറുമുളകൾ ചെട്ടുയ ചങ്ങാടത്തിൽ വിഗ്രഹം കൊൺറ്റ് പോരുന്ന വഴിയിൽ ഇന്ന് ക്ഷേത്രം ഇരിക്കുന്ന സ്ഥലത്തു നിന്നും അല്പം പടിഞ്ഞാറായി തെക്കേക്കരയിൽ ഒരു മാടത്തിൽ വിളക്കു കണ്ട് ചങ്ങാടം അടുപ്പിച്ചു, വിഗ്രഹം അവിടെക്കൊണ്ടു വച്ചു.
വിഗ്രഹം ആറു മുളന്തൺടുകളിൽ കൊൺടു വന്നതിനാൽ സ്ഥലത്തെ ആറന്മുള എന്നും വിളിക്കുന്നതായാണ് ഐതിഹ്യം.
ആറന്മുള ആശാൻ എന്നറിയപ്പെടുന്ന ചെറുകോൽ നെടുമ്പയിൽ കൊച്ചുകൃഷ്ണനാശാൻ രചിച്ച ആറന്മുളവിലാസം ഹംസപ്പാട്ടിൽ ബൃഹ്മചാരീ രൂപം എടുത്ത് നദിക്കരയിൽ നിന്ന കൃഷ്ണഭഗവാനെ ചാക്കന്മാർ മുളകൾ കെട്ടിയ ചങ്ങാടത്തിൽ കയറ്റി വിളക്കുമാടത്തിൽ എത്തിച്ചു എന്നു വിവരിക്കുന്നു.
വിളക്കുമാടത്തിനടുത്ത്   കീഴ് തൃക്കേവിലിനു തെക്കുഭാഗത്ത് മണ്ണിട്ട് ഉയർത്തിയ സ്ഥലത്ത് ആറന്മുള ക്ഷേത്രം സ്ഥാപിച്ചു എന്നും ആശാൻ വിവരിക്കുന്നു.
കൊട്ടകൾ തല്ലി മണ്ണുകളഞ്ഞ സ്ഥലം കൊട്ടതട്ടിമാലി എന്നറിയപ്പെട്ടു എന്നും അദ്ദേഹം കരുതുന്നു.
എന്നാൽ മണൽ വാരൽ നടത്തിൽ കുട്ടകളിൽ മണൽ വിറ്റിരുന്ന ഒരു കച്ചവടസ്ഥാലം (മാലി-ചന്ത) അവിടെ ഉണ്ടായിരുന്നതിനാണ് ആ പേരു സിദ്ധിച്ചതെന്നു കരുതുന്നവരുമുണ്ട്.
കേരളോല്പത്തി എന്ന ഗ്രന്ഥപ്രകാരംമലയാളനാട്ടിലെ മുപ്പത്തിരണ്ട് ബ്രാഹ്മണ ഗ്രാമങ്ങലിലൊന്നാണ് ആറന്മുള.
എന്നാൽ ആറന്മുളയുടെ ആദ്യകാല സാമൂഹ്യജീവിതം മനസ്സിലാക്കുന്നതിനു ചരിത്രപരമായ രേഖകൾ നിലവിൽ ലഭ്യമല്ല.
ഇതിനായി തിരുവല്ലാ ചെപ്പേടുകളെ ആശ്രയിക്കേണ്ടിവരുമെന്ന് രാഘവൻ നമ്പ്യാർ അഭിപ്രായപ്പെടുന്നു.
സംഘകാലത്തിൽ ആറന്മുളദേശം ചേരരാജ്യത്തിന്റെ ഭാഗമായിരുന്നു.
എന്നാൽ പുറക്കാട് പാണ്ഡ്യാധീനത്തിലായിരുന്നു എന്ന് പ്ലീനി രേഖപ്പെടുത്തിയിരിക്കുന്നത് ആറന്മുളയേയും ബാധിക്കുന്നു.
പിന്നീട് ആറന്മുള ദേശത്തിന്റെ അധീശത്വം ആയ് രാജാക്കന്മാരിൽ വന്ന്ഉ ചേരുന്നു.
എന്നാൽ പതിനാലാം നുറ്റാണ്ടിലെ ചരിത്രരചനക്കാശ്രയിക്കാനായി തിരുനിഴൽമാല എന്ന കൃതി സഹായിക്കുന്നു.
ഇതിൽ പ്രകാരം നാല് അകം ചേരികളും ആറ് പുറം ചേരികളും അടങ്ങുന്നതായിരുന്നു ആറന്മുള ഗ്രാമം.
മേലുകാവ് (മേലുകര), മെലള്ളോർ പവെനം (അജ്ഞാതം), ചെറുകോൽ, അയിരൂർ എന്നിവയാാണ് പുറം ചേരികൾ.
പുഴച്ചേരി (തോട്ടപ്പുഴ), മല്ലപ്പള്ളിച്ചേരി, ഇടച്ചേരി, നെടുമ്പറയാർ, നാരങ്ങാനം ,എന്നിവ അകം ചേരികളുമാണ്.
സങ്കേതങ്ങളുടെ സംരക്ഷണ ചുമതല തോട്ടപ്പുഴശ്ശേരിയായിരുന്നു എന്നും വിവരണം ഉണ്ട്.